*Projekts*

2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 13. janvāra noteikumos Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību”**

*Izdoti saskaņā ar*

*likuma “Par ietekmes uz vidi novērtējumu” 9. un 12. panta otro daļu,*

*15. panta trešo daļu, 16. panta otro daļu,*

*17. panta piekto daļu, 20. panta piekto daļu*

*un 22. panta sesto daļu*

Izdarīt Ministru kabineta 2015. gada 13. janvāra noteikumos Nr. 18 “Kārtība, kādā novērtē paredzētās darbības ietekmi uz vidi un akceptē paredzēto darbību” (Latvijas Vēstnesis, 2015, 14. nr., 2016, 251. nr.) šādus grozījumus:

1. Aizstāt visā noteikumu tekstā vārdus "tīmekļa vietne" (attiecīgā locījumā) ar vārdiem "tīmekļvietne" (attiecīgā locījumā).

2. Izteikt 34. punktu šādā redakcijā:

“34. Ziņojumā iekļauj šo noteikumu 2. pielikumā un likuma “[Par ietekmes uz vidi novērtējumu](https://likumi.lv/ta/id/51522-par-ietekmes-uz-vidi-novertejumu)” [17. panta](https://likumi.lv/ta/id/51522-par-ietekmes-uz-vidi-novertejumu#p17) trešajā daļā minēto informāciju.”

3. Papildināt noteikumus ar 2. pielikumu šādā redakcijā:

„2. pielikums

Ministru kabineta

2015. gada 13. janvāra

noteikumiem Nr. 18

**Ziņojumā iekļaujamā informācija**

Ziņojumā par paredzētās darbības ietekmes uz vidi novērtējumu iekļauj šādu informāciju:

1. Argumentēti pamatotu paredzētās darbības izvēli un tās atrašanās vietu;

2. Paredzētās darbības atbilstību normatīvajiem aktiem, kuros ietvertas prasības konkrētajai paredzētajai darbībai, izvērtējumu;

3. Paredzētās darbības vides stāvokļa novērtējumu;

4. Paredzētās darbības raksturojumu un tās ietekmes uz vidi novērtējumu, sniedzot ziņas atbilstoši paredzētās darbības veidam:

4.1. fizikālo raksturlielumu apraksts un zemes izmantošanas prasības būvniecības un ekspluatācijas laikā, kā arī būves nojaukšanas laikā;

4.2. galveno ražošanas procesu raksturojums, īpaši būves ekspluatācijas laikā. Raksturojums ietver informāciju par nepieciešamo un patērēto enerģiju, izlietoto materiālu, enerģijas, dabas resursu (bioloģiskā daudzveidība, ūdens, zemes, augsne) raksturojumu un daudzumu;

4.3. prognozējamo atkritumu (arī bīstamo, kā arī būvniecības un ekspluatācijas fāzē radīto atkritumu daudzums un veidi), blakusproduktu un emisiju (ūdenī, gaisā, augsnē, augsnes piesārņojums), smaku, trokšņa, vibrācijas, gaismas, siltuma, radiācijas un citu paredzētās darbības izraisīto ietekmju veids un apjoms;

4.4. informāciju par avāriju risku, avārijas situāciju prognozi un pasākumiem avārijas novēršanai vai tās iespējamības samazināšanai;

4.5. informāciju par ietekmi uz gaisa kvalitāti, ņemot vērā normatīvo aktu prasības par stacionāru piesārņojuma avotu emisijas limita projektu izstrādi.

5. Paredzētās darbības izvēlētās un atbilstošās alternatīvas raksturojums, ņemot vērā tās iespējamo atrašanās vietu, apjomu, mērogu, tehnoloģisko risinājumu, kas būtu par pamatu izvēlēties tieši konkrēto alternatīvu, iekļaujot dažādo ietekmju salīdzinājumu;

6. Paredzētās darbības iespējamās atrašanas vietas vides stāvokļa apraksts un analītisks izvērtējums, kā tie tiks ietekmēti, gadījumā, ja paredzētā darbība netiek īstenota. Aprakstā ietver pamatotu informāciju, tai skaitā arī zinātniski pamatotu, kā vides stāvoklis mainīsies, ņemot vērā dabas vai sociālos apstākļus, ja paredzētā darbība netiek īstenota;

7. Tādu jomu un to ietekmju mijiedarbību, kuras var būtiski ietekmēt paredzētā darbība, tās iespējamās norises vietas un tehnoloģijas raksturojumus un novērtējums, kā:

7.1. iedzīvotāju, arī cilvēku veselība un drošība;

7.2. bioloģiskā daudzveidība (tai skaitā īpaši aizsargājamās dabas teritorijas, īpaši aizsargājamās sugas, īpaši aizsargājamie biotopi un mikroliegumi));

7.3. zeme (aizņemtā zemes platība) un augsne (organiskās vielas, erozija, sēšanās un sablīvēšanās);

7.4. ūdens (hidromorfoloģiskās izmaiņas daudzums un kvalitāte);

7.5. gaisa kvalitāte;

7.6. klimata pārmaiņas (siltumnīcefekta gāzu emisijas, klimata pielāgošanās);

7.7. ainava, materiālās vērtības, kultūras un dabas mantojums (ietverot arhitektūras un arheoloģisko mantojumu);

8. Paredzētās darbības iespējamās norises vietas, kā arī paredzētās darbības un tehnoloģiju būtiskās ietekmes uz vidi raksturojums un novērtējums, ņemot vērā nacionālajā, un Eiropas Savienības līmenī izvirzītos vides aizsardzības mērķus. Raksturojums ietver tiešo, netiešo un sekundāro ietekmi, paredzētās darbības un citu darbību savstarpējo un kopējo ietekmi, īstermiņa, vidējo un ilglaicīgo ietekmi, kā arī pastāvīgo, pozitīvo un negatīvo ietekmi, ja ietekmi uz vidi izraisa:

8.1. objekta būvniecība vai objekta nojaukšana;

8.2. paredzētās darbības norise (ražošanas process) vai rezultāts;

8.3. dabas resursu ieguve un izmantošana, īpaši zemes, augsnes, ūdens un bioloģiskās daudzveidības izmantošana, īpaši ņemot vērā to ilgtspējīgu pieejamību;

8.4. piesārņojošo vielu emisijas, troksnis, vibrācija, gaisma, siltums un starojums, traucējumu radīšana, paredzētā atkritumu apsaimniekošana, tai skaitā apglabāšana un reģenerācija;

8.5. riski cilvēka veselībai, kultūras mantojumam vai videi (piemēram, notiekot negadījumiem vai katastrofai);

8.6. paredzētās darbības kumulācija ar citām tuvumā esošām vai apstiprinātām paredzētajām darbībām, ņemot vērā esošās vides problēmas, kuras varētu ietekmēt apkārtesošās īpaši nozīmīgas vides teritorijas vai dabas resursu izmantošana.

8.7. paredzētās darbības ietekme uz klimtu (siltumnīcefekta gāzu emisijas veids un apjomi) un neaizsargātība pret klimata pārmaiņām;

8.8. izmantotā tehnoloģija un vielas;

9. Ierosinātāja izmantotās prognozēšanas metodes vai pierādījumus, novērtējot un nosakot paredzētās darbības ietekmi uz vidi;

10. Konstatētās problēmas (tai skaitā atzītu tehnoloģisku risinājumu nepieejamība vai zināšanu nepietiekamība), sagatavojot ziņojumā iekļaujamo nepieciešamo informāciju.

11. Monitoringa prasības vides kvalitātes novērtēšanai (ja nepieciešams), piemēram, pēcprojekta analīze;

12. Risinājumu veidus un pasākumus, lai nepieļautu, novērstu, samazinātu un, ja iespējams kompensētu konstatēto būtisko nelabvēlīgu ietekmi uz vidi. Aprakstot paredzēto darbību būvniecības un ekspluatācijas fāzē paskaidro, kā ir novērsta, nepieļauta, samazināta vai kompensēta būtiska nelabvēlīga ietekme uz vidi;

13. Izvērtējums par oglekļa dioksīda uztveršanu un uzglabāšanu ģeoloģiskajās struktūrās, ja paredzēta tādas sadedzināšanas iekārtas būvniecība, kuras elektroenerģijas ražošanas jauda ir 300 MW vai lielāka un kurai atļauja elektroenerģijas ražošanas jaudu palielināšanai vai jaunu ražošanas iekārtu ieviešanai izsniegta pēc 2009. gada 25. jūnija. Minētajā izvērtējumā konstatē, vai attiecībā uz konkrēto iekārtu ir izpildīti šādi kritēriji:

13.1. ir pieejamas piemērotas oglekļa dioksīda uzglabāšanas vietas likuma “[Par piesārņojumu](https://likumi.lv/ta/id/6075-par-piesarnojumu)” izpratnē;

13.2. transporta iekārtu ierīkošana ir tehniski un ekonomiski iespējama;

13.3. turpmāka sadedzināšanas iekārtas pielāgošana oglekļa dioksīda uztveršanai ir tehniski un ekonomiski iespējama;

14. Izvērtējums paredzētās darbības iespējamai būtiskai nelabvēlīgai ietekmei uz vidi, kas varētu rasties paredzētās darbības negadījuma vai katastrofu riska rezultātā. Minētā izvērtējuma sagatavošanā var izmantot veiktos riska novērtējumus (ja tādi veikti (piemēram, atbilstoši radiācijas un avāriju riska normatīvo aktu prasībām)). Ja nepieciešams, izvērtējumā iekļauj pasākumus, kas paredzēti nepieļaut vai samazināt minēto notikumu būtisku vai nelabvēlīgu ietekmi uz vidi, kā arī precīzu informācija par gatavību un reaģēšanu ārkārtas situāciju gadījumos;

15. Sabiedrības iesniegto rakstisko priekšlikumu un sabiedriskās apspriešanas (arī sākotnējās sabiedriskās apspriešanas) rezultātu apkopojums un izvērtējums, kā arī iedzīvotāju aptaujas rezultātu (ja tāda veikta) novērtējums;

16. Šo noteikumu 2. pielikumā minētās informācijas kopsavilkums, ko izstrādā sabiedrībai vieglu uztveramā un saprotamā izteiksmē, izvairoties lietot specifiskus tehniskos aprakstus un terminus;

17. Citu novērtējumu (ja tādi veikti (piemēram, stratēģisko ietekmes uz vidi novērtējumu)) rezultātus;

18. Literatūras avotu sarakstu, kas izmantots paredzētās darbības ietekmes uz vidi novērtējuma ziņojuma sagatavošanā.”.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards